### Beslutning

Taget til efterretning.

Afbud: Inge Kristiansen, Finn Svendsen

### Sagsfremstilling

## Resume og sagens baggrund

Administrationsprogrammet implementeres fra 2024 i Kalundborg Kommune. Status på administrationsprogrammet forelægges til orientering.

## Indstillinger

Direktøren indstiller, at status på administrationsprogrammet tages til efterretning.

## Behandling

Direktionen, Økonomiudvalget.

## Sagsfremstilling

Fra 2024 implementeres administrationsprogrammet. Primo 2024 vil en samlet reduktion i administrationen svarende til 7,4 mio. kr. være udmøntet. Heraf vil halvdelen i 2024 blive reinvesteret i at løfte løn- og kompetenceudvikling og i tiltag til at fremme den attraktive arbejdsplads.

Reduktionsmålene er primo november behandlet i samtlige MED-udvalg i de administrative enheder, og der lokalt påbegyndt drøftelser af, hvordan reinvesteringen kan anvendes, sådan der skabes størst mulig værdi lokalt.

Status er vedlagt som bilag og kan sammenfattes til følgende:

* I 2024 nedlægges 13,5 stillinger fordelt på 7 af de 10 administrative enheder. Pt. forventes 12,5 af stillingerne nedlagt ved naturlig afgang.

* Indsatsen for effektivisering gennem styrket digital omstilling igangsættes primo 2024 med en to-dages masterclass i digital ledelse målrettet de administrative chefer. I forlængelse heraf uddannes i alt 12 medarbejdere på tværs af de administrative enheder som "digitale agenter" med henblik på at fremme implementeringskapaciteten lokalt.

* Aftaleudkast for fleksibel 4-dagens arbejdsuge har været behandlet i ad hoc MED og i Hovedudvalget og drøftes nu med de berørte faglige organisationer. Sagen forventes forlagt til politisk behandling primo 2024.

* Ad hoc MED har endvidere peget på, at mulighederne for kantineordning og sundhedstilbud skal undersøges. Dette arbejde pågår.

* Drøftelserne om fordeling af reinvesteringsbeløb lokalt er ikke afsluttet i de enkelte administrative enheder. Foreløbigt ser fordelingen ud til at blive, at 60 % af midlerne anvendes til løn, 30 % anvendes til kompetenceløft og 10 % anvendes til nye tiltag, som fremmer den attraktive arbejdsplads. Fordelingen vil variere afhængigt at lokale ønsker og behov.

Status på øvrige indsatser knyttet til administrationsprogrammet er følgende:

* Etablering af kontaktcenter. Projektorganisation er etableret, og der arbejdes pt. på udarbejdelse af en kanalstrategi, som skal sikre retning og fælles mål for kontaktcentret.
* Samling af ydelseskontor. Ydelseskontoret samles i Jobcentret pr. 1. januar 2024.
* Automatisering af aktindsigt. De tekniske muligheder er ved at bliver undersøgt nærmere.

## Økonomiske konsekvenser

Ingen.

### Sagens forløb

27-11-2023 Direktionen
Anbefales.
13-12-2023 Økonomiudvalget
Taget til efterretning.
Økonomiudvalget sender sagen til orientering i Kommunalbestyrelsen.